El filial del BM Granollers aconsegueix empatar a l’últim sospir (26-26) | La Jornada del Vallès
Inici Handbol El filial del BM Granollers aconsegueix empatar a l’últim sospir (26-26)
El filial del BM Granollers aconsegueix empatar a l’últim sospir (26-26)
L’equip granollerí va aconseguir remuntar davant un Sarrià de Ter molt combatiu que amb Pere Arnau com a jugador destacat (7 gols) els va posar contra les cordes. La nota positiva va ser l’actuació de Ferran Cisneros, nova incorporació del filial, que va ser el màxim golejador del partit amb 8 gols
KH-7 BM Granollers i Unió Esportiva Sarrià van empatar a 26 ahir diumenge al Palau d’Esports en partit corresponent a la segona jornada del grup D de Primera Nacional. Un partit marcat per la igualtat i per continues alternatives al marcador, en el qual el filial granollerí es va veure superat en més d’una ocasió pel conjunt gironí, però va mostrar una gran capacitat de reacció, sobretot en els darrers compassos del matx.
L’equip de Sarrià de Ter va començar molt endollat i va sorprendre des d’un bon inici el conjunt vallesà. La bona defensa dels gironins, afegida a la gran efectivitat en el llançament exterior amb una actuació estel·lar de Pere Arnau, els hi va permetre arribar a gaudir d’un avantatge de 4 gols, 5 a 9, al minut 20. Un temps mort demanat pel tècnic local va esperonar els seus jugadors que, liderats per Ferran Cisneros, van aconseguir remuntar i amb un gol al darrer sospir posar el 13 a 12 al descans.
A la represa, el filial del BM Granollers va saber gestionar l’avantatge fins al minut 40 en el qual es va encallar i es va topar novament amb la defensa gironina. Un parcial de 3-7 va posar el 22 a 25 al marcador a falta de 10 minuts pel final. Una defensa mixta sobre Pere Arnau, seria el màxim golejador del seu equip amb 7 gols, i una posterior 5-1, va frenar l’embranzida dels visitants que no van poder evitar que el conjunt vallesà empatés el matx al darrer sospir amb un gol de Marc Piqueras.
La propera jornada el KH-7 BM Granollers visitarà la pista del Joventut Handbol Mataró.
Article anteriorLa Federació Espanyola de Futbol segueix els passos autoritaris del govern espanyol
Article següentEl CF Parets assalta el liderat del grup 4 de Segona Catalana